cyanic-selkie/wikianc huggingface dataset:
Benedikt XVI
Reiser som pave
I 2006, 2010 og 2011 reiste paven til Spania, blant annet for å delta på Verdensungdomsdagene i Madrid i 2011. Hans siste reise som pave var til Libanon i 2012. Ellers besøkte han Polen, Tyrkia, Brasil, Østerrike, USA, Australia, Frankrike, Kamerun, Angola, Jordan, Det hellige land, Tsjekkia, Malta, Portugal, Kypros, Storbritannia, Kroatia, Benin, Mexico og Cuba.
Våpenskjold
Benedikts våpenskjold som pave er tegnet av kardinal Andrea Cordero Lanza di Montezemolo. Det inneholder de samme symbolene som hans tidligere våpenskjold: Som hjelmtegn brukes pavekronen og sankt Peters nøkler.
Diverse
Språk: Benedikt behersket flere språk. I tillegg til sitt morsmål tysk snakket han fransk, italiensk, engelsk, spansk og latin. Fransk var hans beste fremmedspråk, og også italiensk behersket han flytende. Han kunne lese gammelgresk og klassisk hebraisk.
Klaver: Paven spilte klaver og hadde en forkjærlighet for Mozart og Beethoven. Paven ble kjent som en dyrevenn med stor forkjærlighet for katter.
Bekledning: Pave Benedikt tok i noen grad opp igjen bruk av pavelig bekledning som tidligere var falt ut av bruk. Under sin innsettelsesmesse talte han lenge om betydningen av palliet, og tok i bruk en gammel form som ble båret av det første millenniets paver. Han tok også opp igjen bruken av de pavelige røde sko. Dessuten tok han i bruk den røde mozetta og dens vinterversjon som ikke har blitt sett brukt siden pave Paul VI. Hans prestekjole med skulderkappe har inkludert deler som ble avskaffet for alle andre geistlige av pave Paul VI. Pave Benedikt har også tatt opp bruken av den røde tabarro eller romerske kappe som sist ble brukt av Johannes Paul II i 1995. Den 21. desember 2005 brukte paven en camauro under en av sine generalaudienser; det er et pavelig hodeplagg som sist var brukt av pave Johannes XXIII.
Episkopalgenealogi
Hans episkopalgenealogi er:
Bibliografi
Se Bendikt XVIs bibliografi.
Søgne gamle prestegård
Prestegården er fra middelalderen.
I 1989 dannet Vest-Agder fylke og Søgne kommune stiftelsen Søgne Gamle Prestegård. Denne stiftelsen disponerer de gamle bygningene på gården til kultursenter med lokalhistorisk litteratur, bilder, kunst, musikk, teater, revy, film, dans, aktiviteter for eldre, scene for ungdommer, kulturskole.
Peder Bjørnson var prest i Søgne fra 1853 til 1869. På prestegården skrev sønnen Bjørnstjerne Bjørnson på flere av sine verk; «Mellem Slagene», «Arne», «Halte-Hulda» og «Faderen».
I hagen sør for prestegården står en byste av Bjørnstjerne Bjørnson laget i 1932 av billedhogger Torje Leland fra Vigmostad.
På tunet utenfor prestegården står Søgnesteinen, en ca. to meter høy runestein med teksten: "Øyvind reiste denne stein etter Gunnvald, sin sønn".
Frøken detektiv – Nancy Drew
Frøken detektiv – Nancy Drew er en amerikansk spillefilm lansert i USA 15. juni 2007 og i Norge 10. august samme år. Filmen er løst basert på de populære detektivromanene om tenåringsdetektiven Nancy Drew (Frøken Detektiv) som er skrevet av flere forfattere, alle under pseudonymet Carolyn Keene. Emma Roberts har rollen som Nancy Drew, mens Kay Panabaker spiller George, Amy Bruckner spiller Bess og Max Theriot spiller Ned. Filmen har handling fra Los Angeles, og Andrew Fleming hadde regi.
Handling
Frøken Detektiv (Emma Roberts), eller Nancy Drew som hun egentlig heter, og hennes far (Tate Donovan) leier et hus i Los Angeles, det samme huset der filmstjernen Dehlia Draycott (Laura Harring) ble drept etter at hun forsvant på mystisk vis. Selv om det har foregått et mysterium i huset, forbyr faren hennes henne å stikke nesen sin i saken, og oppfordrer henne til å fokusere på skolen isteden.
Nancy passer ikke inn på skolen, og går raskt tilbake til å løse mysterier. Hun finner ut at Dahlias forsvinning hadde med at hun hadde fått et barn og gitt det bort i en privat adopsjon. Hun finner også ut at Jane Brighton (Rahael Leigh Cook), en alenemor, er Draycotts biologiske datter og enearving ifølge et testamente som siden er forsvunnet. Nancy får en truende telefon som sier at hun skal holde seg unda saken, men tar isteden kontakt med farens forretningspartner Dashiel Biedermeyer (Barry Bostwick), som er advokaten for Draycotts etterlatenskaper.
Jane ankommer Nancys hjem for å fortelle henne at barnet hennes har blitt tatt fra henne av barnevernet. Hun sier at ingen av de påståtte mishandlingsanklagene er sanne, og forteller at etter at Nancy forlot henne sist, kom det en mann på døren hennes og truet henne. Nancy krever at faren tar saken til Jane, og han sier seg enig. Jane flytter inn hos dem. Mens de ser en film med Dahlia Draycott i hovedrollen, skjønner Nancy at Dahlia må ha skjult testamentet sitt i en av tingene på filmsettet. Så snart hun har letet opp testamentet blir hun kidnappet av en av hjelperne til skurken, som har sporet henne opp ved hjelp av GPS-enheten på Nancys mobiltelefon.
Nancy greier å rømme fra skurkene, og finner igjen testamentet, men da hun stikker av havner hun i en kollisjon og må på sykehuset. Faren hennes, sammen med Biedermeyer, ankommer og krever å få vite hva som skjer. Nancy innrømmer å ha stukket nesen sin i mysteriet, og forklarer at hun har funnet Draycotts testamente. Biedermeyer kjører dem hjem slik at han kan signere en forretningsavtale med Nancys far, men på vei hjem skjønner hun at det var Biedermeyer som hadde mest å tape på at Draycotts testamente kommer til rette, og hopper ut av bilen. Biedermeyer og hjelperne hans får henne trengt opp i et hjørne, og skal til å ta livet av henne da gårdseier Leshing (Marshall Bell) slår dem bevisstløs. Testamentet blir returnert til sin rettmessige eier, og de finner også ut at Leshing er Janes far. Jane får tilbake datteren og gjør om Draycotts villa til et hjem for alenemødre, og familien Drew kan reise hjem til River Heights.
Bakgrunn og produksjon
Innspillingen av filmen ble gjort i 2006. På dette tidspunktet hadde ikke Emma Roberts førerkort, og var derfor for ung mens hun kjørte roadsteren i biljaktscenene.
Cauca (elv)
Cauca (spansk: Río Cauca) er den største sideelva til Rio Magdalena i Colombia, og landets nest lengste elv. Elva går fra sør til nord i den vestlige delen av landet mellom fjellkjedene Cordillera Occidental og Cordillera Central. Cauca er om lag 1 180 kilometer lang. Elva starter i provinsen Cauca sør for byen Popayan og millionbyen Cali, og renner nesten rett nordover og bøyer vest for Medellín før den får tilsig av elva Porce fra vest – ei sideelv som starter ved Medellín. Cauca-elva er utbygd med vannkraft, deriblant regnet ovenfra El Pescador-demningen, Salvajina-demningen, og Cañafisto-demningen.
Hjerteknuser
Hjerteknuser er et musikkalbum med Jan Eggum utgitt i 2007.
Styltefluer
Styltefluer (Dolichopodidae) er en gruppe (familie) av fluene (Brachycera), som sammen med mygg (Nematocera),  utgjør tovingene (Diptera). Styltefluer har lange bein, herav kommer navnet. De er fra 1,5 mm. til ca.8 mm. Det er 212 arter i Norge. I verden er det ca. 6 500 arter, fordelt på 200 slekter.
Utseende
Kroppen (thorax) er ofte mer eller mindre metallisk grønn eller bronsefarget. Noen er mørke uten metallglans. Kroppen har flere stive børster (seta), og noen arter er delvis hårkledde. Hannene (ikke alle) har, på bakkroppen, et stort, ned og framoverbøyd kjønnsapparat (hypopygium), som er lett synlig.
Beina er lange. Mange arter har gule bein, men gjerne med mørkere parti. Noen har mange børster og/eller grupper med hår på beina.
Hodet er ganske lite og rundt, de fleste er flate i bakhodet, slik at hodet har mer form som en halv kule. Munnen er en bløt snabel som ligger i en fordypning i hodets underside, denne bløte, litt tykke snabelaktige munnen, omslutter byttet, som knuses og suges opp. Siden av hodet, fra kinnet og langt opp, nesten til toppen av hodet, dekkes av store fasettøyne, som gjerne er rødbrune. Oppe på hodet, mellom fasettøynene, er en forhøyning (ocellar tubercle) med tre punktøyne (ocelli), i en trekant. Mellom de store øynene er en «smal» pannestripe (frons) og et ansikt (face) som kan være sølvskinnende, gulbrunt eller mørkbrunt. Antennene hos mange arter har to ganske korte ledd (scapus og pedicullus) først, deretter flere ledd (postpedicel som i eldre litteratur benevnes flagellum), hos styltefluene er disse leddene særpregete for gruppen. Det første av disse er mer eller mindre rundt med en litt lang mangeleddet, tynn hårbørste (artista) festet litt foran, på toppen. Mens enkelte andre styltefluer har annerledes antenner.
Levevis
De alle fleste styltefluer er rovdyr i larvestadiet og som voksne. De voksne spiser mindre dyr som de fanger.
'Eggene legges i fuktig jord, tang, under bark eller i mudder. Noen arter legger egg i vann.
Larvene til mange av artene suger ut kroppsvæske av andre dyr. Enkelte små arter har egglegging eller larvestadiet råttent organisk materiale (saprophage).
Både nyttedyr og skadedyr
De aller fleste styltefluer er troskyldige, og har ikke noen betydning som skade- eller nyttedyr.
Systematisk inndeling / antall norske arter
Styltefluer tilhører overfamilien Empidoidea. De andre familiene i denne gruppen er Dansefluer (Empididae), dvergdansefluer Atelestidae, Microphoridae og buskdansefluer Hybotidae.
Det er bare 211 norske arter styltefluer. Terje Jonassen arbeider med denne gruppen (Styltefluene) og i en upublisert sjekkliste, listes 211 norske arter opp, her er bare slektene tatt med, med antall norske arter for hver slekt. Systematikken følger Terje Jonassens upubliserte sjekkliste.
Guissezholmen fuglereservat
Guissezholmen fuglereservat er et naturreservat som omfatter holmene ved Kapp Guissez på østsiden av munningen av Krossfjorden på sørvestsiden av Haakon VII Land på Spitsbergen på Svalbard. Reservatet ble opprettet ved kongelig resolusjon 1. juni 1973 og er på 416 dekar.
Fuglefjellene her har blant annet gjess og ærfugl. Man skal holde lang avstand fra fuglereservatene i hekketiden for å unngå at fugleforeldre blir skremt bort og rovfugl eller fjellrev tar eggene. Fuglene kan forstyrres selv på flere hundre meters hold.
Fumiyuki Beppu
Fumiyuki Beppu er en japansk landeveissyklist. Han var profesjonell fra 2005 til 2021.
469 Argentina
469 Argentina er en hovedbelteasteroide. Den ble oppdaga den 20. februar 1901 av Luigi Carnera fra Landessternwarte Heidelberg-Königstuhl i Heidelberg. Den er oppkalt etter Argentina.
Steff Nevers
Steffen Lundemo (født 21. juli 1975 i Drammen, oppvokst på Modum), kjent under artistnavnet Steff Nevers, er en norsk countryartist (vokal og gitar), plateprodusent, studiomusiker og kunstner fra Drammen.
Etter å ha vært gitarist i band innen andre stilarter, satset han fra 2002 på en solokarriere innen country. I 2007 dro han til Nashville i Tennessee, USA og spilte inn albumet Closest to My Heart. Året etter fikk han platekontrakt med Universal Music og albumet ble gitt ut mars 2009. Albumet solgte til gull og ble nominert til Spellemannprisen 2009 i klassen country. Samme år var Steff Nevers support på Toby Keith sin første Europa-turné. Året etter ga han ut albumet Ain’t No Bad Life som ble nominert til Spellemannprisen 2010 i klassen country. 2013 ble han nominert til European Artist of the Year av British Country Music Awards. 2015 ga han ut albumet Million Kinds of Heaven.
Menighet
Menighet (av middelnedertysk menheit, fellesskap) er et lokalt geografisk trossamfunn, med medlemmer som bor innenfor et nærmere definert område og kommer sammen i samme forsamlingshus.
Ordet menighet kan også sikte til en større gruppe religiøse mennesker. Det kan brukes om et helt trossamfunn med alle dets medlemmer.
Svea
Svea kan vise til
Menighet
I overført (ikke religiøs) betydning kan ordet også brukes om en gruppe personer med samme mening eller felles sak som de står for.
I Den norske kirke og andre store kirker kalles et distrikt med tilhørende kirke som oftest et sogn. I Den norske kirke kalles et geografisk distrikt med en stab av prester og andre ansatte et prestegjeld, og består av ett eller flere sogn.
Frelsesarmeen er organisert eller oppbygd etter forbilde fra militæret. Der kalles en menighet for et korps (Se militærkorps). Flere korps kalles en divisjon og flere divisjoner, ofte på tvers av landegrenser, kalles et territorium. Norge er sammen med Island og Færøyene ett territorium. Lederen for et territorium kalles kommandør.
Heterogen kilde
En heterogen kilde er en (data)kilde med forskjelligartet oppbygning.
Relevans
De brukes gjerne i forbindelse med dataintegrasjon hvor forskjeller i format og struktur i kildene som skal integreres, kan være et problem. Det brukes også i forbindelse med datakvalitet.
Etymologi
Av gresk Hetero=forskjellig og genos= type
470 Kilia
470 Kilia er en hovedbelteasteroide. Den ble oppdaga den 21. april 1901 av Luigi Carnera fra Landessternwarte Heidelberg-Königstuhl i Heidelberg. Den er oppkalt etter det latinske navnet på den tyske byen Kiel.
Ottestad Idrettspark
Ottestad Idrettspark på Stange i Innlandet er hjemmebanen til fotballklubben Ottestad Idrettslag, som i 2018 har et herre- og damelag i 3. divisjon.
I 1930 ble banen åpnet som en grusbane. Fra 1930 til 1932 ble stadionet også benyttet av Hamarkameratene. I 1956 ble underlaget av grus skiftet ut med ei grønn gressmatte. I 2002 ble det gjennomført en rehabilitering, som gjorde stadionet til et av de mer moderne blant lag i de lavere divisjoner. Nye garderober og en sittetribune med 150 seter var hovedforandringene. Stadionet skiftet navn fra Ottestad Stadion til Ottestad Idrettspark samme året.
I 2017 ble det bestemt at Ottestad Stadion skulle skifte dekke fra naturgress til kunstgress foran klubben 100-årsjubileum. Den 17. juni 2018 var åpningen av det nye kunstgressdekket med fotballkamp mellom og  i 3. divisjon for kvinner.
Tilskuerrekorden på Ottestad Stadion, som stadionet tidligere het, ble satt i en cupkamp mot Lillestrøm den 12. mai i 1993. Ottestad hadde Lillestrøm på besøk i 1. runde av cupen og tilskuerantallet var på uoffisielt 1200.
Om vinteren blir Parken tatt i bruk som en langrennsarena, brukt av skiklubben i Ottestad IL. Én runde tilsvarer omtrent 1000 meter.
Virmo kommune
Virmo (finsk: Mynämäki) er en finsk kommune i landskapet Egentliga Finland. Kommunen har cirka 8 000 innbyggere og et areal på 522,41 km² hvorav 2,65 km² er vann. Virmo er en finskspråklig kommune som grenser til kommunene Nousis, Masku, Nådendal, Tövsala, Vemo, Letala, Eura,   Pöytyä og på ett punkt Aura, Åbo og Rusko.
Teodahad
Theodahad (født i Tauresium, død 536) var østgoternes konge fra 534 til 536 og var nevø av Teoderik den store gjennom hans søster. Han kan ha kommet til Italia sammen med Teoderik og var en eldre mann da han ble konge. Witiges beordret ham drept og etterfulgte ham som konge.
Help! (album)
Help! er det femte britiske albumet og tiende amerikanske albumet til The Beatles, og soundtrackalbumet til filmen med samme navn. Albumet ble produsert av George Martin for EMIs Parlophone Records og inneholder (i sin originale britiske form) syv sanger som dukket opp i filmen Help! (inkludert singlene «Help!» og «Ticket to Ride»), og syv som ikke var med i filmen.
I 2003 ble albumet rangert som nummer 332 på Rolling Stone Magazines liste over «The 500 Greatest Albums of All Time».
Musikk
Dette albumet inneholder Paul McCartney-balladen «Yesterday». Sanger som Lennons «You've Got to Hide Your Love Away» indikerer innflytelsen av Bob Dylan og folkemusikk. Også sanger som «I've Just Seen a Face» viste at The Beatles' sound hadde modnet til en utvelgelse som hadde begynt å nå utenfor grensene på hva som hadde blitt sett på som rockemusikk. Flere sanger fra Beatles for Sale fra 1964, såvel som «I'll Cry Instead» fra A Hard Day's Night, hadde lent seg i en mer country & western-retning. Men «I've Just Seen a Face» var nesten ren country, spilt inn i et såpass kjapt tempo at det kunne vært bluegrass, om det ikke hadde vært for utelatelsen av banjo og fele. I de senere årene sa Lennon at tittelsporet til albumet var et oppriktig rop for hjelp, ettersom presset på The Beatles' berømmelse og hans egen elendighet (som han senere kalte sin «fat Elvis»-periode) begynte å bygge seg opp, og at han nektet å forandre det fra en lavtempo-sang, noe i likhet med stilen til Roy Orbisons «Only the Lonely» og til en høytempo popsang som et resultat av kommersielt press.
Tilbaketrukne sanger
Noen få sanger som var ment for inkludering i filmen ble ikke brukt, på grunn av Beatles' forslag. Lennon og McCartney skrev «If You've Got Trouble» for at Ringo Starr skulle synge den, men han likte den ikke. McCartneys «That Means a Lot» ble ikke brukt fordi han mente den ikke var spilt inn perfekt nok. Lennon hadde samme meningen om sin egen «Yes It Is», men sangen endte opp som B-siden til «Ticket to Ride». «You Like Me Too Much» og «Tell Me What You See» ble tatt vekk fra filmen av Richard Lester, selv om de dukket opp på albumet.
Mye senere, i juni 1965, ble sangen «Wait» spilt inn for albumet. Men alle fire Beatlene syntes sangen var for kjedelig. «Wait» endte opp på albumet Rubber Soul, da en ekstra sang var nødvendig for å fylle albumet.
Albumomslag
Albumomslaget er et bilde av gruppen som holder armene sine i posisjoner for å stave et ord i semafor. Ifølge omslagsfotografen Robert Freeman: «I had the idea of semaphore spelling out the letters HELP. But when we came to do the shot the arrangement of the arms with those letters didn't look good. So we decided to improvise and ended up with the best graphic positioning of the arms.»
På den britiske Parlophone-utgivelsen ble bokstavene til 'NUJV', mens den delvis omarrangerte amerikanske utgaven på Capitol Records ble til 'NVUJ'.
De følgende semaforstavelsene viser den korrekte stavelsen av 'HELP'.
CD-utgivelse
Albumet ble utgitt på CD i 1987, hvor 14-sangers sporlisten fra Storbritannia ble brukt. Albumet hadde tidligere kun vært tilgjengelig som en importvare i USA før dette, nå ble den britiske versjonen også gjort tilgjengelig i USA på både LP og kassett, den 21. juli 1987. Som med CD-utgivelsen av albumet Rubber Soul fra 1965, fikk Help!-CD-en en mer moderne digital stereoremiks av albumet, gjort av George Martin. En av de mest merkverdige forandringene er ekkoet lagt til Dizzy Miss Lizzy, noe som ikke var tilstede på den originale miksen på LP. Noen få kanadiske CD-versjoner av Rubber Soul og Help! bruker den originale miksen, antagelig feilaktig.
Benin under Sommer-OL 1988
Benin under Sommer-OL 1988. Sju sportsutøvere fra Benin deltok i to sporter, friidrett og judo under Sommer-OL 1988 i Seoul. De vant ingen medaljer.
Help! (album)
CD-utgivelse
De remasterede CD-ene fra 2009 kommer til å inneholde George Martin-miksen fra 1987 på stereoversjonen, mens monodisken vil inneholde den originale monomiksen fra 1965, såvel som stereomiksen fra 1965.
Sporliste
Alle sanger er skrevet av John Lennon og Paul McCartney, unntatt hvor annet er angitt.
Side en
Alle sanger på side en er med i filmen.
Amerikansk utgave
Den amerikanske versjonen, bandets åttende utgivelse på Capitol Records og nummer ti i alt (i USA), inkluderer sanger fra selve filmen såvel som noen utvalg av instrumentale og orkestrerte sanger komponert av Ken Thorne og fremført av The George Martin Orchestra, og er en av de første gangene det har blitt brukt en indisk sitar på et popalbum. «Ticket to Ride» er den eneste sangen på den amerikanske utgivelsen som er i duophonic stereo (også kjent som «falsk stereo») gjenprossessert fra monomiksen. Albumet er tilgjengelig på CD, som en del av samleboksen The Capitol Albums, Volume 2.
Sporliste
Alle spor er skrevet av Lennon-McCartney, unntatt hvor annet er angitt.
Personell
Ifølge Mark Lewisohn og Allan W. Pollack.
Strengekvartett på «Yesterday», som arrangert av George Martin med Paul McCartney.
Tryggve Aakervik
Tryggve Aakervik (1893–1951) var en norsk anarkist og syndikalist. Aakervik og den senere formann for pølsemakerne, Ola Storaa, sto i spissen for Trondhjems ungsocialistiske klub (Revolt). Her var han med å starte det ungsosialistiske bladet Revolt i 1914. Han var redaktør 1918-21 og ble stadig dømt og fengslet.
I 1918 var Aakervik formann i Norges Ungsocialistiske Forbund.
Spitsbergen syndikalistiske federation (SSF) ble stiftet 16. juni 1917 med 100 medlemmer. Et fast kontor ble etablert i Tromsø med Aakervik som fastlønnet sekretær.
I 1920-årene var Aakervik agitator for Norges Ungsocialistiske Forbund/Norges Sosial-Anarkistiske Forbund, så vel som for Norsk Syndikalistisk Føderasjon (NSF). Han ble medlem av NSF allerede fra stiftelsen i 1916.
Aakervik var medlem av Oslo Stein-, Jord- og Sementarbeideres forening. Han tapte formannsvalget i foreningen i 1924.
I 1935/1936 var Aakervik formann i Oslo Fritenkerforening.
Tryggve Aakervik har et privatarkiv på Arbeiderbevegelsens arkiv og bibliotek (ARK-nr.1028), hvor bla.a. hans fengselsdagbok finnes. Der finnes også et utklippsarkiv.
Lager Briesen
Lager Briesen var okkupasjonsmaktens navn på Fredriksvern Verft i Stavern under den andre verdenskrig. Tyskerne benyttet område som depot og forlegning, men også som fange- og konsentrasjonsleir.
Lager Briesen skal ha vært Norges tredje største fangeleir under krigen, etter Grini og Falstad. Opptil 1 800 fanger skal ha vært internert i leiren på en gang.
Fra 1942 til 1944 ble Lager Briesen også brukt som transittleir for norske studenter og lærere før det ble sendt videre til konsentrasjonsleirer i Tyskland og Frankrike.
Fangeleiren huset også sovjetiske krigsfanger og i øvre del av leiren var det en massegrav. Et russisk gravminne med stjerne var plassert oppå graven, men ble fjernet under Operasjon Asfalt. Levningene etter fangene ble flyttet til Vestre Gravlund i Oslo.
Republic Aviation Corporation
Republic Aviation Corporation ble opprettet i Long Island i New York i 1931 som Seversky Aircraft Corporation, navnet ble endret til Republic Aviation Corporation i 1939. Selskapet er mest kjent for jagerflyet P-47 Thunderbolt, som ble produsert i mer enn 15 000 eksemplarer under den andre verdenskrig. Etter krigen produserte selskapet blant annet jagerflyene F-84 Thunderjet, F-84F Thunderstreak, og F-105 Thunderchief.
Selskapet ble en del av Fairchild Hiller Corporation i 1965.
Mary Frizzell
Mary Frizzell senere Thomasson (født 27. januar 1913 i Nanaimo i Britisk Columbia, død 12. oktober 1972 i Britisk Columbia) var en canadisk friidrettsutøver som deltok i de olympiske leker 1932 i Los Angeles.
Frizzell vant en olympiske sølvmedalje i friidrett under Sommer-OL 1932 i Los Angeles. Hun var med på det canadiske stafettlaget som kom på andreplass på 4 x 100 meter for damer bak USA. De andre på laget var Mildred Fizzell, Lillian Palmer og Hilda Strike.
Gulangyu
Gulangyu (kinesisk: 鼓浪嶼; pinyin: Gǔlǎng Yǔ), også kjent som Kulangsu, er en øy og en turistattraksjon utenfor kysten ved byen Xiamen, i provinsen Fujian sør i Folkerepublikken Kina.
I oktober 1999 ble Gulangyu et av Xiamens fire første bydistrikter, men i mai 2003 ble det opphevet og slått inn under det større Siming-distriktet.
Historie
Under den første opiumskrig ble øya okkupert av britene som holdt den som pant til den kinesiske regjering hadde utbetalt hele den krigsskadeserstatning den etter krigen ble ilagt. Etter Nanjingtraktaten i 1842 ble Xiamen (Amoy) åpnet for utenlandsk handel og øya Gulangyu ble gjort til et område der utlendinger hadde rett til å bosette seg. Det førte til at øya utviklet seg til en utlendingsenklave.
Severdigheter
Gulangyu er kjent for sin arkitektur fra kolonitiden, da vesterlendinger var bosatte der.
Øyas kinesiske navn har også musikalsk etymologi, ettersom gu lang betyr trommebølger, noe som i sin tur skyldes lyden av havbølger som slår mot revene. Yu betyr holme.
Det finnes dessuten museer tilegnet Koxinga, Haidi Shijie (海底世界) marinemuseet, en subtropisk have med planter bragt dit av utenlandskinesere, samt Xiamens museum, tidligere De åtte diagrammers tårn (八卦樓).
Øyas smale gater og varierende internasjonale arkitektur gir øya et særegent preg.
Kontakten med Xiamens hovedøy går med ferje.
Stedet ble i 2017 oppført på UNESCOs verdensarvliste.
Blomstrandhamna fuglereservat
Blomstrandhamna fuglereservat er et naturreservat som omfatter det vestre skjæret av Breøyane i Blomstrandhamna på Haakon VII Land på Spitsbergen på Svalbard. Dette er sundet som skiller Blomstrandhalvøya fra fastlandet mot nord, hvor Blomstrandbreen har trukket seg tilbake og gjort Blomstrandhalvøya til en øy. Reservatet ble opprettet ved kongelig resolusjon 1. juni 1973 og er på 580 dekar.
Man skal holde lang avstand fra fuglereservatene i hekketiden for å unngå at fugleforeldre blir skremt bort og rovfugl eller fjellrev tar eggene. Fuglene kan forstyrres selv på flere hundre meters hold.
Morgan (fornavn)
Morgan er en opprinnelig engelsk form av det walisiske mannsnavnet Morcant, som har usikker opprinnelse, mest vanlig er å knytte det til walisisk mor 'hav' og caount 'rund', – en som bor ved den runde sjøen. Morgan brukes både som mannsnavn og kvinnenavn.
Utbredelse
Morgan er et nokså sjeldent fornavn, som har størst utbredelse i Sverige som mannsnavn og i USA som kvinnenavn, – ssb.no har registrert 4 kvinner ved navn Morgan i Norge.
Tabellen nedenfor gir en detaljert oversikt over populariteten til mannsnavnet Morgan i noen av de landene hvor statistikk er tilgjengelig. (Tall for Sverige gjelder 'tiltalsnamn', det er over 11 000 menn i alt med navnet Morgan i Sverige, og 22 kvinner)
Tabellen nedenfor gir en detaljert oversikt over populariteten til kvinnenavnet Morgan i noen av de landene hvor statistikk er tilgjengelig.
Kjente personer med navnet
Personene i listen er ordnet kronologisk etter fødselsår.
Åse Strand
Hun grunnla Norges Modist og hattemakerforbund i 2001. Hun satt som leder der de første 4 årene.
Jacob Brønnum Scavenius Estrup
Jacob Brønnum Scavenius Estrup (1825–1913) var en dansk godseier og høyrepolitiker som var Danmarks konseilspresident (statsminister) fra 1875 til 1894. Han er dermed Danmarks lengst sittende regjeringsleder. Han var finansminister i en periode før han ble konseilspresident.
Åse Strand
Hun var også initiativtager til det årlige arrangementet «Hattens dag» i Oslo og til prisen «Årets hattebruker». Dette ble arrangert for første gang i 2002.
Jacob Brønnum Scavenius Estrup
Han var en sterk motstander av alminnelig stemmerett (spesielt for kvinner) og han var motstander av parlamentarisme. I sine 19 år som statsminister (mellom 1875 og 1894) hadde Estrup aldri rent flertall i det danske parlamentet, men han styrte i stedet ved hjelp av midlertidige lover som ble fortløpende utstedt av Landstinget. I 1901 ble det innført parlamentarisme i Danmark da (kong Christian IX) utnevnte den første, liberale regjeringen.
Åse Strand
Godkjent lærebedrift i modistfaget. Hun har hatt flere lærlinger som etter fullført læretid hos henne har bestått svenneprøve i modistfaget. Hun har arbeidet mye med nye retningslinjer for modistfaget på oppdrag av Utdanningsdirektoratet i 2007.
Jacob Brønnum Scavenius Estrup
J.B.S. Estrup var en svært kontroversiell figur i Danmarks politiske historie, og huskes i dag som den politikeren som oftest var negativ til politiske reformer. Estrups store, politiske milepæl var byggingen av Københavns befestning, som også var den primære snublesteinen for mange av de mer liberale politikerne. Estrups regjering huskes også i forbindelse med Københavns frihavn og en del jernbaneanlegg.
Den 21. oktober 1885 gjennomførte den unge typografen Julius Rasmussen et mislykket attentat på kansellipresident Estrup. Rasmussen forsøkte å drepe Estrup på åpen gate utenfor Estrups hjem i Toldbodvej 34 (nå endret til Esplanaden) i København, der blant andre Frederik VIs tidligere elskerinne fru Dannemand hadde bodd. Attentatet mislyktes fordi den første kulen prellet av på en frakkeknapp, mens den neste boret seg inn i porten der kulehullet i lengre tid var synlig. Estrup selv var påfallende uberørt av episoden og kledde seg uten videre om for å gå i middagsbesøk. Folk undret seg også over hva knappen kunne vært lagd av når den klarte å motstå en kule. Ikke minst kom attentatet svært beleilig som begrunnelse for å opprette hans forhatte «blå gendarmer», et etterretningskorps som tjente Estrups interesser. Like beleilig for Estrup var det kanskje at Rasmussen tok sitt liv i fengselet.
I 1881 ble Estrups datter, Magdalena, gift med greven Christian Frederik Moltke Bregentved som var en av Danmarks største grunneiere, en svært rik greve og medlem av den danske adelen.
Åse Strand
Nå eier hun et verksted og en butikk i Uranienborgveien 7 i Oslo. I butikken designer og syr hun alle typer hodeplagg, brudekjoler, selskapskjoler, hansker, vesker, skjerf og annet tilbehør som er spesialtilpasset hodeplaggene.
I 2005 ga hun ut boken Hatter: kunst, kropp og sjel som fikk mye oppmerksomhet i avisene da den kom ut.
I 2008 ga hun ut boken: Åse Strands lille bok om: Flosshatter. Turbonegers frontfigur Hank von Helvete og hans modellkjæreste Gro Skaustein var blant flosshattmodellene.
Børkdalsvegen
Børkdalsvegen er ei ferdselsåre over fjellet mellom Fron i Gudbrandsdalen og Svatsum i Vestre Gausdal. Fra Fronssida går vegen forbi Valsseter med setermuseum og aktivt seterbruk. Vegen passerer siden vannskillet og følger Dritudalen ned mot Gjelseter og videre langsmed Håkåsetervatnet. Fra avkjøringa til Børkdalssetrene går vegen over Svanvollane, og følger elva Lebba gjennom idylliske skogområder til Enden i Svatsum. Dette er en privat bomveg med betalingsstasjoner både ved Borgen i Fron og Enden i Svatsum.
Deuce
«Deuce» er en sang fra det amerikanske hard rock-bandet Kiss.
Logan Echolls
Logan Echolls er en fiktiv person i serien Veronica Mars som har blitt sendt på TV-Norge. Serien og rollefiguren er skapt av Rob Thomas I serien er han sønn av filmstjernene Aaron og Lynn Echolls, begge med tragiske historier. Far Aaron Echolls gjorde mest sannsynlig det sterkeste inntrykket i Logans liv, med tanke på at han hadde samleie med og drepte kjæresten til Logan, Lilly, for så å forsøke å myrde Logans eks-kjæreste, nemlig Veronica fordi hun visste for mye. Jason Dohring spiller den borskjemte "09-eren" som kjenner ingen hemninger. Dette helt til han og Veronica Mars innleder et forhold, igjen, og Logans myke side blir mer og mer fremtredende. Veronica og Logans kjærlighetshistorie ble av Logan selv kalt "episk" i sesong 2 episode 20 (Look who's stalking). Dette vil vise seg å være veldig sant.
Deuce
Sangen er skrevet av Kiss-bassist Gene Simmons, og ble først utgitt på bandets selvtitulerte debutalbum Kiss. Konsertversjoner er utgitt på albumene Alive!, Alive III, Kiss Symphony: Alive IV og Kiss Alive! 1975–2000. Redigerte versjoner av originalinnspillingen har blitt utgitt på samlealbumer som Double Platinum og Smashes, Thrashes & Hits.
Simmons kopierte bassgangen til låta «Bitch» av The Rolling Stones, og spilte den mer eller mindre baklengs. Sangen ble først skrevet med riff, bridge, og så refrenget.
Mildred Fizzell
Mildred Fizzell (født 12. juni 1915 i Toronto, død 11. november 1993 i Toronto) var en canadisk friidrettsutøver som deltok i de olympiske leker 1932 i Los Angeles.
Kjerringvatnet (Rana)
Kjerringvatnet (sørsamisk: Stoere Aahkajaevrie) er en innsjø øst for Dunderlandsdalen i Rana kommune i Nordland.
Kjerringvatnet er oppkalt etter Kjerringfjellet, nord for innsjøen.
Lars Holte
Lars Petter Holte (født 31. januar 1966) er en norsk trance-DJ og -produsent. Kjent under artistnavnet DJ Lars Holte var han mest aktiv rundt tusenårsskiftet. Han var sentral i utviklingen og veksten av musikksjangeren gjennom nittiårene, blant annet ved et tett samarbeid med Tiësto.
Reims
Reims er en by og kommune i departementet Marne i regionen Grand Est nordøst i Frankrike. Reims historie strekker seg tilbake til romertiden. Den har spilt en svært viktig rolle i fransk historie. Det var her de franske konger ble kronet.
Champagne er en gammel fransk provins som er kjent for sin musserende vin – champagne. Reims er provinsens største by.
Ved folketellingen 2008 var det 188,278 innbyggere i selve byen, mens det når det bymessige området tas med, var rundt 291,735 innbyggere.
Byen og dens arkitektur
Tre av byens bygninger er siden 1991 oppført sammen på verdensarvlista:
Katedralen Notre-Dame de Reims regnes som en av de betydeligste gotiske kirker i Frankrike. Fra 1100-tallet til 1800-tallet ble de franske konger kronet her. Katedralen ble bygget på 1200-tallet med unntak av vestfronten. Katedralen ble skadet både under 1. og 2. verdenskrig. I 1974 fikk katedralen glassmalerier av Marc Chagall.
Erkebiskopens palass, Tau-palasset, ble bygget mellom 1498 og 1509. Her bodde de franske konger under kroningsfeiringene. De kongelige bankettene ble holdt i salle du Tau. Denne salen har en enorm kamin, medaljonger av erkebiskopene i Reims, og portretter av fjorten konger som er kronet i byen. Fra 1972 har palasset vært et nasjonalt museum.
Klosterkirken Saint-Remi er navngitt etter Sankt Remigius (400-tallet). Den er nesten like stor som katedralen, og tilhørte et kloster. Basilikaen ble bygget over lang tid. Krypten stammer fra det 11. århundre, koret fra det 12., Apside fra det 13. og det sydlige tverrskip fra det 15. Som andre franske klostre ble også dette plyndret og stengt under den franske revolusjon. Helgengraven er en rekonstruksjon av nyere dato.
471 Papagena
471 Papagena er en hovedbelteasteroide. Den ble oppdaga den 7. juni 1901 av Max Wolf fra Landessternwarte Heidelberg-Königstuhl i Heidelberg. Den er oppkalt etter en skikkelse fra Wolfgang Amadeus Mozarts Tryllefløyten.
Reims
Vin
Reims er, sammen med Épernay og Ay, et senter for champagneproduksjonen. Mange av de viktigste produsentene (les grandes marques) har hovedkvarter i Reims. De fleste er tilgjengelige for prøvesmaking og omvisning. Champagne modnes i huler og tunneler under Reims.
VM i skiskyting 1985
VM i skiskyting for kvinner og menn ble fortsatt arrangert på to forskjellige steder i 1985.
Reims
Historie
Kelterne grunnla ca. 80 f.Kr. Durocortorum i området hvor Reims ligger. Etter den romerske erobring ble byen under Augustus hovedstad for provinsen Gallia Belgica, senere er også navnet Civitas Remorum nevnt.
VM i skiskyting 1985
Det '''21. VM i skiskyting for menn''' ble arrangert i perioden 20. – 25. februar 1985 i Ruhpolding i Vest-Tyskland.
Det '''2. VM i skiskyting for kvinner''' ble arrangert sammen med junior-VM i perioden 12. – 17. februar 1985 i Egg am Etzel i Sveits.
Reims
Historie
Området ble kristnet i senromersk tid, da ble byen et bispesete. I det 8. århundre fant et møte sted mellom Pipin den yngre og pave Stefan III i Reims, og senere møttes Karl den store med Leo III.
Under Napoleonskrigene i 1814 ble Reims inntatt flere ganger. I årene 1870–1871, under den fransk-prøyssiske krig, var Reims et tysk hovedkvarter.
I 1909 var Louis Bleriot deltager på det første internasjonale flystevne.
Byen ble sterkt skadet under første verdenskrig. Katedralen ble skadet og måtte restaureres. Basilikaen måtte rebygges fra ruinene i de neste 40. årene. Under andre verdenskrig var det igjen ødeleggelser.
General Eisenhower og de allierte mottok den betingelsesløse kapitulasjonen av den tyske hær i Reims.
Gurkhaer
Gurkhaer er navnet på soldater som er blitt rekruttert fra Nepal for å tjenestegjøre i den britiske hæren. Etter at India ble selvstendig, har gurkha-soldater også tjenestegjort i den indiske hæren, der den mer korrekte stavemåten gorkha blir brukt. Stavemåten Gorkha, med latinske bokstaver, er også den korrekte i Nepal selv.
Gurkha-navnets opprinnelse
Opprinnelig er Ghorka avledet av navnet til en hinduisk krigerhelgen, Gorakshanath. Da Shah-dynastiet på 1500-tallet erobret det som ble den lille fjellstaten Gorkha, hevdet de at de hadde bakgrunn i disipler av denne krigerhelgenen. De innførte en særegen variant av hinduismen, og ga staten navnet Gorkha.
På midten av 1700-tallet begynte staten Gorkha et erobringstokt blant andre småstater i nærheten, og grunnla den moderne staten Nepal. Denne staten hadde helt opp til 1930-tallet det offisielle navnet Gorkha, og nasjonalspråket, som nå er kjent som nepali, var kjent som gorkhali.
I den anglo-nepalske krig mellom 1814 og 1816 kjempet Nepal – den gangen under navnet Gorkha – mot Det britiske ostindiske kompani. Nepal tapte og mistet en stor del av territoriet sitt. Men under krigen ble britene svært imponert over de nepalske soldatenes dyktighet. De brukte også desertører fra den andre siden i sine hærstyrker, som de syntes sloss svært bra.
Etter krigen begynte britene derfor systematisk å verve nepalere, som britene kalte gurkhaer, til Det ostindiske kompanis armé. I tillegg til effektivitet i krig, spilte det en viktig rolle at disse soldatene var svært billige.
En rekke misforståelser er altså knyttet til Gurkha-navnet. Som betegnelse på nepalske soldater i utlandet er det verken knyttet til hinduismen, til fjellstaten Gorkha eller til noe spesielt folkeslag i Nepal. Stavemåten skyldes dessuten en foreldet engelsk transkripsjon av det tidligere landsnavnet på Nepal, som nå skrives Gorkha. Denne stavemåten må derfor nå regnes som særskilt engelsk.
I Storbritannias hær blir nepalske leiesoldater fortsatt kalt gurkha. I India, som etter frigjøringen også har fortsatt å bruke soldater fra Nepal, blir de derimot kalt gorkha, i samsvar med den riktige skrivemåten på det gamle landsnavnet.
Gurkhaenes rolle i den britiske hær
Gurkhaene var altså fra begynnelsen leiesoldater for den engelske kolonihæren i India.
Nepals – den gangen Gorkhas – regjering, fryktet England og ønsket å isolere landet sitt mot utenlandsk påvirkning. Européere var dessuten urene sett fra et ortodokst hinduisk synspunkt. Nepals regjering tillot derfor ikke verving. Rekruttene måtte komme seg over til India på egen hånd.
I Bengal, der opprøret for en tid så ut til å true Storbritannias herredømme, fikk det avgjørende betydning at Nepals hersker Jang Bahadur Rana intervenerte med 15 000 mann. Han ble nå en høyt verdsatt alliert for engelskmennene i India. Til takk fikk han igjen et område i det vestlige Tarai, som Nepal hadde mistet etter tapet i krigen i 1816.
England får verve gurkhaer i Nepal
Rekkruttering av soldater i Nepal ble likevel ikke offisielt tillatt før i 1885, da Bir Shamsher hadde gjennomført et kupp, og drept sin onkel Randdip Singh Rana og Jang Bahadur Ranas sønn Jaga Jang for å ta makten.
Bir trengte sårt av støtte fra kolonimakten, blant annet for å få deres hjelp mot opprørske slektninger som var flyktninger i India. Han gjorde derfor en avtale om organisert rekruttering av soldater til engelskmennene.
Dette åpnet dørene for verving i mye større målestokk.
Før 1. verdenskrig ble 1 500 vervet i året. Men fra 1914 til 1918 var over 100 000 nepalere i Storbritannias hær. I den 2. verdenskrig var antallet enda større. Med atskillig rett sier derfor nepalere at de deltok i verdenskrigen mer enn mange formelt krigførende parter.
Fra da av og fram til avviklingen av koloniveldet, ble gurkha-soldater en viktig del av den militære ryggraden i Englands imperium på mange kontinenter.
Gurkhaene ble også oppgradert fra å først og fremst være billige og skremmende soldater. Etter dagens folkerett er de britiske gurkhaene ikke leiesoldater, men derimot fullt integrert i den britiske hærens Gurkhabrigade.
Tilsvarende gjelder for gurkhaer som tjenestegjør i den indiske hæren.
Soldater vervet blant Gorkhas allierte
I virkeligheten var de som ble kjent som gurkha-soldater ofte ikke det som nå kalles nepalere i etnisk forstand. Kanskje et flertall av dem tilhørte ikke herskerfolket i Gorkha, som hadde nepali som morsmål. Mange var heller ikke hinduer. For hinduer av høy kaste fra Gorkha (som krigerkasten chhetri) betydde det å tjenestegjøre i utlandet og for ikke-hinduer et brudd på forbud i Ghorka-varianten av hinduismen. Lenge kunne en som tilhørte de herskende kastene i Gorkha derfor ikke gå i slik tjeneste uten å miste sin plass i samfunnet.
Gurkha-soldatene ble isteden vervet blant Gorkha-statens allierte nasjonaliteter, som hadde deltatt sammen med Gorkha både i erobringen av Nepal og krigen mot britene.
Dette var etniske grupper som magar, gurung og limbu, som snakket sino-tibetanske språk og ofte dyrket buddhisme eller andre religioner. Gurkha-soldatenes spesielle kniv, kukri, er en del av nasjonaldrakten til magar-bønder. Ettersom disse folkeslagene ikke var hinduer, hadde de ikke kastevesen og ikke de strenge forbudene som hindret høykaste-hinduer fra å dra utenlands.
Gurkha-soldatene i det nepalske samfunnet
I Nepal ble gurkha-soldatenes rolle tvetydig.
Rana-dynastiet, som hersket diktatorisk fram til 1951, var helt avhengig av et godt forhold til England, men ønsket samtidig å unngå modernisering og demokratiske impulser i den svært gammeldagse føydalstaten Nepal. Å sende store mengder gurkha-soldater i engelsk tjeneste ble et middel til å sikre engelsk godvilje, og sikre engelsk støtte til at de holdt landet nærmest hermetisk lukket.
Å bli gurkha-soldat ble en svært viktig levevei på den lutfattige landsbygda. Samtidig fikk disse soldatene se en verden der folk hadde helt andre muligheter enn de som fantes i deres hjembygder. Gurkha-soldater ble viktige sjokktropper for Nepals Kongressparti under den første demokratiske revolusjonen i 1950 til 1951, som styrtet Rana-diktaturet.
I de senere år har både Storbritannia og India rekruttert stadig færre gurkha-soldater. Dette har også bidratt til å skjerpe de økonomiske vanskene i områdene der gurkhaene tradisjonelt har blitt vervet fra.
Ecuador under Sommer-OL 1988
Ecuador under Sommer-OL 1988. Tretten sportsutøvere, ti menn og tre kvinner fra Ecuador deltok i seks sporter, friidrett, boksing, sykling, skyting, stuping og vektløfting under Sommer-OL 1988 i Seoul. Det var sjuende gangen Ecuador deltok i et sommer-OL, de vant ikke noen medaljer.
Liste over musikksjangre
Europeisk kunstmusikk
Betegnelsen klassisk musikk blir brukt om kunstmusikk fra Europa og Amerika. Se også liste over komponister.
Haakon VII
Haakon VII (født Christian Frederik Carl Georg Valdemar Axel, prins til Danmark og Island; 3. august 1872, død 21. september 1957) var Norges konge fra 1905 til 1957.
Han tilhørte fyrstehuset Schleswig-Holstein-Sonderburg-Glücksburg og ble født som prins Carl av Danmark. Prins Carl var sønn av kong Frederik VIII av Danmark og prinsesse Lovisa av Sverige, bror av Christian X av Danmark og sønnesønn av Christian IX av Danmark. Han giftet seg 22. juli 1896 med sin kusine Maud Charlotte Mary Victoria av Sachsen-Coburg-Gotha, prinsesse av Storbritannia og Irland (født 26. november 1869, død 20. november 1938). Han skiftet navn til Haakon da han ble valgt til Norges konge etter unionsoppløsningen. Carl ble dermed konge i Norge før faren og den eldre broren ble konge i Danmark.
Kong Haakon var konge i 52 år. Han foretok mange reiser og gjorde seg godt kjent med forskjellige steder i Norge. Fra å være en respektert og avholdt monark, ble han særlig under andre verdenskrig et symbol på norsk motstand mot okkupasjonsmakten og døde som en høyt elsket konge.
Barndom og oppvekst
Prins Carl av Danmark ble født 3. august 1872 i foreldrenes sommerresidens Charlottenlund Slott litt nord for København. Han var nest eldste sønn av daværende kronprins Frederik av Danmark (senere kong Frederik VIII) og prinsesse Lovisa av Sverige-Norge. Han ble døpt 7. september 1872 på Charlottenlund slott av Sjællands biskop, Hans Lassen Martensen. Han ble døpt Christian Frederik Carl Georg Valdemar Axel, men gikk under navnet prins Carl. Prins Carl hadde en eldre bror, prins Christian (senere kong Christian X av Danmark), og hadde senere seks yngre søsken. Ved fødselen var han nummer tre i arvefølgen til den danske tronen etter faren og storebroren.
Prins Carl vokste opp med sine søsken i foreldrenes residenspalé, Frederik VIIIs palé på Amalienborg i København, og i familiens sommerresidens Charlottenlund slott nord for København. Kronprinsparets barn ble oppdratt av moren selv, noe som var uvanlig på den tiden da oppdragelsen av kongelige barn vanligvis ble ivaretatt av guvernanter. Under tilsyn av moren fikk kronprinsparets barn en relativt streng kristen oppdragelse, som la vekt på pliktoppfyllelse, flid og orden. I 1887 ble han konfirmert sammen med storebroren i Christiansborg slottskirke.
Som en yngre sønn i kongehuset var det på den tiden forventet at han ville satse på en karriere i militærvesenet. Fra 1889 tok han utdannelse som offiser i Den Kongelige Danske Marine, og fra 1893 tjenestegjorde han som løytnant. Som ung foretok han flere seilaser, blant annet i 1904–1905 med krysseren Heimdal til Middelhavet og Atlanterhavet. I 1905 ble han utnevnt til admiral.
Ekteskap og familie
22. juli 1896 giftet Prins Carl seg med sin kusine prinsesse Maud av Storbritannia. Hun var den yngste datteren til den britiske tronarvingen, fyrsten av Wales, den senere kong Edvard VII av Storbritannia, og fyrstinnen av Wales, den tidligere prinsesse Alexandra av Danmark, som var prins Carls tante. Bryllupet ble holdt i Buckingham Palace i London og flere europeiske kongelige deltok, inkludert prinsesse Mauds bestemor, den 77 år gamle dronning Victoria av Storbritannia.
Etter bryllupet bosatte prins Carl og prinsesse Maud seg i Danmark, hvor prins Carl fortsatte sin karriere som offiser i marinen. De fikk bolig i Kong Georgs Palé i Bredgade 42 i København. Som bryllupsgave ga brudens far også datteren og svigersønnen Appleton House, et stort herskapshus på området til godset Sandringham House i Norfolk. Prinsesse Maud led av hjemlengsel og kjedet seg i København. De oppholdt seg siden både i Danmark og Storbritannia. Det var på Appleton House deres eneste barn prins Alexander ble født 2. juli 1903 under et av prinsesse Mauds mange opphold i Storbritannia.